Ο **Σίντι Ουλντ Σεΐχ Αμπνταλαχί** (αραβικά: سيدى محمد ولد الشيخ عبد الله, *Sidi Mohamed Ould Cheikh Abdallahi*, 1938-2020) ήταν Μαυριτανός πολιτικός. Κέρδισε στις προεδρικές εκλογές της Μαυριτανίας στις 25 Μαρτίου 2007 κατά τον δεύτερο γύρο με 52,85% των ψήφων και 10 από τις 13 περιφέρειες. Ανέλαβε πρόεδρος στις 19 Απριλίου 2007 και κυβέρνησε ως την ανατροπή του σε πραξικόπημα του στρατού, στις 6 Αυγούστου του 2008.

Προεδρία
--------

Στην πρώτη του ομιλία προς το έθνος, στις 29 Ιουνίου, ο Αμπνταλαχί αναφέρθηκε στα "σκοτεινά χρόνια" των ετών 1989–91, καταδικάζοντας τη βία της εποχής εκείνης. Επίσης, ανακοίνωσε το νομοσχέδιο κατά της δουλείας, το οποίο είχε εγκριθεί από την κυβέρνηση. Το 2007 οι υποστηρικτές του ξεκίνησαν τις προσπάθειες για δημιουργία ενός κόμματος προσκείμενου σε αυτόν. Αντίθετα, οι επικριτές του εξέφρασαν φόβους για επιστροφή σε μονοκομματικό καθεστώς. Το κόμμα, με την ονομασία Εθνικό Σύμφωνο για τη Δημοκρατία και την Ανάπτυξη (Adil), ιδρύθηκε στις αρχές Ιανουαρίου του 2008.

Στις 26 Σεπτεμβρίου του 2007, ενώ ο Αμπνταλαχί βρισκόταν στην έδρα των Ηνωμένων Εθνών, στη Νέα Υόρκη, συναντήθηκε με αντιπροσωπεία των Δυνάμεων της Αφρικανικής Απελευθέρωσης της Μαυριτανίας(FLAM). Ήταν η πρώτη φορά από την απαγόρευση του FLAM το 1986 που ένας Μαυριτανός Αρχηγός Κράτους συναντήθηκε με αυτό.

### Ανατροπή σε πραξικόπημα

Ο Αμπνταλαχί αντιμετώπισε οξύτατη πολιτική κρίση, όταν 48 βουλευτές του κυβερνώντος κόμματος αποσκίρτησαν ύστερα από πρόταση μομφής κατά της κυβέρνησης, ενώ η δυσαρέσκεια εναντίον του κλιμακώθηκε όταν αρνήθηκε τη συγκρότηση εξεταστικής επιτροπής για τον οικονομικό έλεγχο ενός ιδρύματος του οποίου ηγήθηκε η σύζυγός του.
Νωρίς το πρωί της 6ης Αυγούστου του 2008 ο Αμπνταλαχί αντικατέστησε ανώτερους αξιωματικούς του στρατού. Στις 9:20 π.μ. συνελήφθη στην οικία του από μέλη της Προεδρικής Φρουράς (BASEP), στη διάρκεια αναίμακτου πραξικοπήματος. Στην επίσημη ανακοίνωση αναφέρθηκε ότι ο πρόεδρος, ο πρωθυπουργός Γιαχία Ουλντ Αχμέτ Βαγκέφ και ο υπουργός Εσωτερικών είχαν συλληφθεί από στασιαστές αξιωματικούς του στρατού, άγνωστους στρατιώτες και ομάδα στρατηγών και είχαν τεθεί σε κατ' οίκον περιορισμό στο προεδρικό μέγαρο στη Νουακσότ.Η κόρη του Αμπνταλαχί ανέφερε ότι άνδρες της προεδρικής φρουράς είχαν συλλάβει τον πατέρα της. Οι πραξικοπηματίες ήταν αξιωματικοί του στρατού, μεταξύ των οποίων ο στρατηγός Μοχάμαντ Ουλντ Αμπντέλ Αζίζ.. Ο βουλευτής Μοχάμεντ αλ Μουκτάρ ισχυρίστηκε ότι το πραξικόπημα είχε μεγάλη υποστήριξη από το λαό, καθώς ο Αμπνταλαχί ήταν επικεφαλής ενός "απολυταρχικού καθεστώτος." Η χούντα ανακοίνωσε αργότερα τη διενέργεια προεδρικών εκλογών σε δύο μήνες και τη διατήρηση των κοινοβουλευτικών θεσμών (Βουλής και Γερουσίας).
Η χούντα απελευθέρωσε στις 11 Αυγούστου τον πρωθυπουργό και άλλους τρεις υψηλόβαθμους αξιωματούχους. Ωστόσο, ο πρόεδρος Αμπνταλαχί παρέμεινε σε κατ' οίκον περιορισμό.  Ο Αμπνταλαχί τέθηκε υπό κράτηση από τις δυνάμεις ασφαλείας στις 21 Δεκεμβρίου του 2008 οδηγήθηκε στο Νουκακσότ και στη συνέχεια απελευθερώθηκε την ίδια ημέρα.

### Συμφωνία 2009

Στις 4 Ιουνίου του 2009 συμφωνήθηκε ανάμεσα στους στρατιωτικούς και στην αντιπολίτευση να μεταφερθούν οι εκλογές από τον Ιούνιο για τον Ιούλιο και να σταματήσει την εκστρατεία του ο Μοχάμεντ Ουλντ Αμπντέλ Αζίζ. Επίσης, με βάση την ίδια συμφωνία ο ανατραπείς πρόεδρος Αμπνταλαχί διόρισε νέο υπουργικό συμβούλιο με πρωθυπουργό ξανά τον Λαγκντάφ. Την ίδια ημέρα η στρατιωτική χούντα μετονομάστηκε από Ανώτατο Συμβούλιο του Κράτους σε Ανώτερο Συμβούλιο για την Εθνική Άμυνα και στις 27 Ιουνίου ο Αμπνταλαχί παραιτήθηκε και επίσημα. Ο προσωρινός πρόεδρος, Μπα Μαμαντού Μπαρέ, θα παραμείνει ως την ορκωμοσία του νικητή των προεδρικών εκλογών, οι οποίες θα γίνουν στις 18 Ιουλίου.

### Τελευταία χρόνια

Ο Αμπντουλάχι αποσύρθηκε από την πολιτική ζωή. Υπέφερε από καρδιακά προβλήματα και πέθανε σε ηλικία 82 ετών σε ιδιωτική κλινική της Νουακσότ στις 22 Νοεμβρίου 2020. Ο πρόεδρος της χώρας Μοχάμετ Ουλντ Γκαζουανί ανακοίνωσε τριήμερο εθνικό πένθος.

Παραπομπές
----------

1. ↑  (Γερμανικά) *Munzinger Personen*. 00000013518. Ανακτήθηκε στις 9  Οκτωβρίου 2017.
2. ↑  «Ex-Mauritanian President Ould Cheikh Abdallah Dies Aged 82 - State Media». (Αγγλικά)
3. ↑  «وفاة الرئيس الموريتاني السابق سيدي محمد ولد الشيخ عبد الله». 23  Νοεμβρίου 2020. Αρχειοθετήθηκε από το πρωτότυπο στις 23  Νοεμβρίου 2020. Ανακτήθηκε στις 23  Νοεμβρίου 2020.
4. ↑  countrylicious.com/mauritania/famous-people.
5. ↑  "Le Président de la République s'adresse à la Nation" Αρχειοθετήθηκε 2007-09-28 στο Wayback Machine. Agence Mauritanienne d'Information, 29 Ιουνίου 2007 (Γαλλικά).
6. ↑  "Débat sur la création d'un parti présidentiel en Mauritanie", Panapress (Jeuneafrique.com), 16 Σεπτεμβρίου 2007 (Γαλλικά).
7. ↑  "Formation du parti de la majorité "Adel" (Ere Nouvelle de la Démocratie et du Développement) et élection de ses instances provisoires" Αρχειοθετήθηκε 2008-05-14 στο Wayback Machine. Agence Mauritanienne d'Information, 5-1-2008 (Γαλλικά).
8. ↑  "Mauritanie: les FLAM rencontrent le président, une première depuis 1986", AFP (Jeuneafrique.com), 27 Σεπτεμβρίου 2007 (Γαλλικά).
9. ↑  Έθνος Αρχειοθετήθηκε 2009-07-04 στο Wayback Machine. *Πραξικόπημα στη Μαυριτανία*, 6 Αυγούστου 2008.
10. ↑  "Coup in Mauritania as president, PM arrested", AFP, 6 Αυγούστου 2008.
11. ↑  "Troops stage 'coup' in Mauritania", BBC News, 6 Αυγούστου 2008.
12. ↑  "Coup under way in Mauritania: president's office" Αρχειοθετήθηκε 2008-08-12 στο Wayback Machine. Associated Press, 6 Αυγούστου 2008.
13. ↑  Damien McElroy, "Mauritanian President under house arrest as army stages coup", Telegraph.co.uk, 6 Αυγούστου 2008.
14. ↑  "Generals Seize Power in Mauritanian Coup" Αρχειοθετήθηκε 2008-08-10 στο Wayback Machine. The Media Line, 6 Αυγούστου 2008.
15. ↑  Ahmed Mohamed, "Renegade army officers stage coup in Mauritania" Αρχειοθετήθηκε 2008-08-19 στο Wayback Machine. Associated Press, 6 Αυγούστου 2008.
16. ↑  in.gr Αρχειοθετήθηκε 2008-08-13 στο Wayback Machine. , *Ελεύθερος αφέθηκε από τους πραξικοπηματίες ο πρωθυπουργός της Μαυριτανίας* , 11 Αυγούστου 2008
17. ↑  Ahmed Mohamed and Rukmini Callimachi, "Mauritanian president taken by security forces"[*νεκρός σύνδεσμος*], Associated Press, 21 Δεκεμβρίου 2008.
18. ↑  "Mauritania frees deposed leader", BBC News, 21 Δεκεμβρίου 2008.
19. ↑  BBC News, Deal to end crisis in Mauritania, 5 Ιουνίου 2009.
20. ↑  «Rulers.org». Αρχειοθετήθηκε από το πρωτότυπο στις 5 Ιουλίου 2009. Ανακτήθηκε στις 7 Ιουλίου 2009.
21. ↑
22. ↑  Al-Bakkay, Mohamed (2020-11-23). «Former Mauritanian president dies at 82». Anadolou Agency. . ; «Former Mauritania president Abdallahi dies» (στα αγγλικά). *The Standard*. AFP. 2020-11-23. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 107051181
* LCCN: n2010011460
* ISNI: 0000 0000 7734 905X
* GND: 170934993
* SUDOC: 138484376
* BNF: cb16177152t (data)

 |

 |